ถ้าเปรียบการวางแผนการเงินเหมือนการวางแผนฟุตบอล คุณจะให้กองหน้า หมายถึง การลงทุนประเภทใด
A. กองหน้าคือ การลงทุนที่มีความเสี่ยงสูง แต่ผลตอบแทนต่ำ
B. กองหน้าคือ การลงทุนที่มีความเสี่ยงสูง แต่ผลตอบแทนก็มีโอกาสสูงตาม
C. การลงทุนที่มีความเสี่ยงไม่สูงมาก แต่ผลตอบแทนก็มีโอกาสสูงตาม
D. การลงทุนที่มีความเสี่ยงต่ำ มีสินค้าทางการเงิน
คำตอบที่ถูกต้องคือ B.  เพราะว่า การวางแผนทางการเงินจะต้องทำให้เกิดความสมดุลระหว่างกองหลัง กองกลาง และกองหน้าให้ได้

กองหน้า
กองหน้าจะต้องเปิดเกมรุก เร็ว แข็งแรง  มีความสามารถในการหลบหลีกกองหลังเพื่อไปยิงประตูได้ ยิงประตูเพื่อชัยชนะ ยิงประตูเพื่อเป้าหมายทางการเงิน ดังนั้น สินค้าทางการเงินจะต้องมีผลตอบแทนที่ดี ผลตอบแทนที่จะทำให้เราบรรลุเป้าหมายทางการเงินได้ เช่น หุ้น หรือ อนุพันธ์ มีความเสี่ยงสูง แต่ผลตอบแทนก็มีโอกาสสูงตาม

กองกลาง
เริ่มจากกองกลางตัวรุกจะต้องจ่ายบอลให้กองหน้าได้แม่น เร็ว และเฉียบขาด กองกลางรับ จะต้องทำลายเกมรุกของคู่แข่งได้ ดังนั้น กองกลางตัวรุก ก็จะต้องเป็นสินทรัพย์เพิ่มมูลค่าเงินได้ แต่ความเสี่ยงไม่สูงมาก  เช่น บ้านให้เช่า สินทรัพย์ที่มีเงินปันผล กองกลางตัวรับ ก็จะต้องเป็นต่อสู้กับความเสี่ยงและความผันผวนในการลงทุน เช่น บำนาญ สินทรัพย์ประเภทตราสารหนี้ ส่วนนี้เราเรียกว่า Wealth Accumulation การเพิ่มความมั่งคั่ง

กองหลัง
กองหลังต้องแน่น แข็งแรง ยากที่จะกองหน้าของคู่แข่งจะมาเจาะ ทางการเงินเราจะเรียกการบริหารความเสี่ยง หรือ Risk Management หรือ Wealth Protection การป้องกันความมั่งคั่ง กองหน้าของคู่แข่งคือ เหตุการณ์ไม่คาดฝันที่จะทำให้เงินของเราหายไป เหตุการณ์เช่น เจ็บป่วย เป็นโรคร้ายแรงเช่นมะเร็ง อุบัติเหตุ ไฟไหม้บ้าน น้ำท่วมบ้าน ดังนั้น กองหลังของเราจะต้องมีสินค้าทางการเงิน เช่น ประกันชีวิต ประกันสุขภาพ ประกันอุบัติเหตุ
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน